Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 375

c) A gyakorlati vizsga tartalma: A szakdolgozat elkészítése: A szakdolgozat egy önállóan készített, komplex multimédia alkalmazást vagy multimédiát tartalmazó internetes anyagot tartalmaz. A szakdolgozat témakörei: Multimédia prezentáció készítése, multimédiás oktatóprogram készítése, multimédiás oktatócsomag készítése, komplex weblap készítése, szoftver bemutató (tutorial) alkalmazás készítése, távoktatási tananyag készítése, szimuláció készítése, demonstrációs szoftver készítése, játékprogram készítése, látványtervek készítése, multimédia projekt terv készítése, kommunikációs terv készítése, arculatterv készítése, hálózati rendszer felépítése, hálózati rendszer üzemeltetése, e-business alkalmazások készítése, e-learning alkalmazások készítése, médiumok készítése. A szakdolgozat szöveges formátumban 40 oldal terjedelemben (oldalanként 30 sor, soronként 60 leütés) készül, mely tartalmazza a kiválasztott téma feldolgozásának feladattervét, szakirodalmon alapuló ismertetését és az elvégzett munka leírását. A kidolgozott multimédia alkalmazásnak tartalmaznia kell grafikát, mozgóképet, szöveget, hangot és interaktív elemeket. A szakdolgozat mellékletét képezi a CD-ROM (DVD-ROM) hordozón tárolt multimédia alkalmazás forráskódja és felhasználói változata, annak kezelési útmutatója, valamint a szakdolgozat teljes szövege elektronikus formában. A szakdolgozatot a szakmai vizsgát megelõzõen 6 héttel bírálatra be kell adni. A szakmai vizsga elõtt 3 nappal a szakdolgozatot — bírálatával együtt — a vizsgabizottság elnökének rendelkezésére kell bocsátani. A szakdolgozat elégtelen minõsítését a gyakorlati vizsga elõtt tartott tájékoztatón közölni kell a jelölttel. A szakdolgozat megvédése, a jelölt által készített komplex multimédia bemutatása: A jelölt az elkészített alkalmazást a gyakorlati vizsgán bemutatja és szakdolgozatát a vizsgabizottság elõtt megvédi. A multimédia alkalmazás és bemutató idõtartama minimálisan 10 perc. A szakmai vizsgán a jelölt szakmai elméleti és gyakorlati felkészültségének integrált szintjét bizonyítja önállóan elkészített szellemi alkotása bemutatásával. A szakdolgozat teljesítésének minimális szintje: a szakdolgozat szakmai szempontból helytálló tartalma és az elkészített multimédia alkalmazás mûködõképessége. A szakdolgozat értékelése ötfokozatú érdemjeggyel történik.

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes